cyanic-selkie/wikianc huggingface dataset:
Den danske hærs historie før 1670
Karl Gustav-krigene
Under krigen hadde det vært foretatt hvervinger, og regjeringen hadde fått to anerkjente generaler til å gå i dansk tjeneste: Hans Schack og Ernst Albert Eberstein. De to opprettet hver to hvervede regimenter, og ble utnevnt til sjefer for disse. 8. januar 1658 fikk de befaling om å uttale sin mening om et velordnet krigsråd, og 13. januar ble det besluttet å opprette et fast krigskollegium, hvor rikets hoffmester, Jokum Gersdorff ble formann, og Axel Urup, Eberstein, Schack, Ulrik Christian Gyldenløve og samtlige generalmajorer og generalkommissærer i København var medlemmer. I fredstid skulle dette kollegiet samles når kongen hadde noe å foreslå, mens det skulle samles daglig i krigstid. Det skulle komme med forslag om midlene til hverving, til hærens underhold og vedlikeholdet av festningene, slik at krigsvesenet igjen kunne komme på fote.
Straks etter Roskildefreden ble hvervingene stanset, og hæren ble innskrenket. 5 rytterregimenter ble utlevert til svenskene. Resten av det nasjonale rytteri ble sendt hjem, og en mengde førere, særlig danske adelsmenn, fikk avskjed. Av de hvervede troppene ble det bare beholdt to rytterregimenter og fem svake fotregimenter i Sjælland og et lignende antall i Holsten. De nasjonale fotregimentene ble sendt hjem, de fleste artilleristene gitt avskjed, og hestene solgt.
Kong Karl Gustaf lot imidlertid sine tropper bli stående i Fyn og Sjælland, og kom med nye krav, som ble innvilget. Da svenskene gikk mot København, kalte kongen til våpen igjen. Da krigen endte med freden i København 27. mai 1660, hadde Danmark 6900 mann under Eberstein i Holsten, 8000 mann under Schack i Jylland og Fyn, og 6000 mann under Ahlefeldt i Sjælland.
Opprettelsen av en stående hær
Etter krigen var landet i en elendig forfatning, og pengenøden tvang regjeringen til å beholde de hvervede troppene, fordi man hadde lovet dem en uhyre sold. Kongen fryktet opprør, og så dessuten gjerne at hæren ble stående mens Riksdagen var samlet. I juli hadde han foreslått å beholde 2000 mann av de hvervede rytterne, men dette var blitt avvist av adelen. Da adelen imidlertid ikke kunne skaffe penger til å avlønne troppene, og siden dens anseelse var forminsket, kunne den ikke hindre at troppene ble stående. Riksdagen kom sammen 8. september 1660, og 11. oktober ustedte Krigskollegiet en kunngjørelse til de øverstbefalende i flåten og hæren, der de ble pålagt å holde troppene i beredskap foran den kommende statsforandringen. Kongen hadde på sin side en hvervet hær på nær 20000 mann under general Schack.
Da enevelden var innført, ble en stående hær en nødvendighet. Kongen kom til å rette sine bestrebelser mot å danne en hær i forhold til landets inntekter. Ved slutten av 1660 besto det dansk-norske riket av fire deler, som hadde hver sin militære øverstbefalende og var henvist til sitt distrikts hjelpekilder. De hadde bare ett felles berøringspunkt, kongen.
Kongen styrte hæren ved hjelp av Krigskollegiet, som var en av de fem regjeringsgrenene som ble opprettet straks etter innførelsen av enevelden. Krigskollegiet besto av feltherren, som var formann, tre geheimeråder, seks krigsråder, generaler eller oberster, to krigsråder som var erfarne i rettspleien og to sekretærer. Den gamle tittelen riksmarsk ble beholdt ennå en tid, men var uten anseelse.
11. januar 1661 fikk Krigskollegiet befaling om å utarbeide en innstilling over hvor store styrker det var nødvendig å beholde, hva de ville koste og hvordan de burde innrettes. Innstillingen gikk ut på å forminske hæren med 5000 mann. Den ble bifalt av kongen og iverksatt samme vår. Ved innskrenkningene ble hæren redusert med 5600 mann, eller nesten en fjerdedel. Dette svarte til besparelser på over 700000 rdl., men utgiftene var ennå for store til at landet kunne bære dem. Schack fikk derfor beskjed om å vurdere ytterligere innskrenkelser. Disse kom i midten av november. Da heller ikke disse innskrenkningene strakk til, ble det gjort innskrenkninger for tredje gang i juni 1662. Resultatet av det hele var at den hvervede hæren ble bragt ned til 10000 mann. Antallet ble imidlertid snart øket, da Danmark ble innviklet i krigen mellom England og Nederlandene.
1662-70
Den hollandske obersten Henrik Rysse Rysensteen ble innkalt fra Hannover som øverstbefalende for festningsverkene. Han anla Frederiksort og Citadellet ved København i stedet for Christian IVs skanser, og utvidet verkene omkring København, Kronborg, Rendsborg og Fredericia. Til utførelsen av arbeidene ble det brukt fotfolk fra garnisonene. I fredstid fantes det bare artillerister på festningene. Materiellet var i en ynkelig forfatning, da hærens løpende utgifter og festningsutvidelsene krevde så store summer, at det ble nedprioritert.
Det nasjonale rytteriet ble gjenopprettet. Det besto av rosstjenesten, som ble oppbrutt og inndelt i seks kompanier da krigen truet i 1666. Ved forordninger av 9. juni og 1. juli samme år ble det befalt at enhver adelig, som hadde fritt jordegods av kronens eller geistlig gods, skulle holde en rytter med hest og utstyr av 300 tønner hartkorn. Det ble opprettet ett kompani i Sjælland, ett i Fyn og Småøerne, fire i Nørrejylland. I tillegg til rosstjenesten ble det 6. mars 1666 dannet ennå et slags nasjonalt rytteri. Hver prest fikk befaling om å holde en rytter og forsyne ham med alt unntatt våpen. Da dette imidlertid ble for tungt for prestestanden, ble det tillat å betale 30 rdl. i stedet.
Det nasjonale fotfolkets regimentsinndeling ble fjernet for å spare lønninger til stabspersonene, og de ble delt i 20 kompanier. Imidlertid varte det ikke lenge før de igjen ble samlet i fire regimenter eller åtte eskadroner, hvert på fire kompanier. Av disse sto åtte i Sjælland, fire i Lolland, Falster og Møn, fire i Fyn og 16 i Nørrejylland. Ettersom mannskapene ikke ble innkalt på flere år, besto det nasjonale fotfolk bare av lønnede befalingsmenn. Det ble derfor nødvendig å foreta en alminnelig utskrivning for å vekke det til live. Utskrivningen ble gjennomført fordi man ikke klarte å anlegge de nye festningene med hvervede tropper alene. I 1663 fikk Krigskollegiet ordre om å sende ut offiserer for å foreta en utskrivning slik at gårdene sammen skulle stille én soldat for 60 tønner hartkorn. Adelen viste imidlertid gjenopprettelsen av det nasjonale fotfolket stor uvilje, og la hindringer i veien, slik at utskrivningen måtte utsettes. Det ble nødvendig å sende ut en ny forordning 4. juli 1664. Denne forordningen kan betraktes som grunnloven for utskrivningen av det nasjonale fotfolket, og ble bare ubetydelig endret under de etterfølgende regjeringene ut i 1700-tallet.
I den kongelige del av hertugdømmene ble det opprettet et lignende landvern. Allerede i slutten av 1663 fikk generalkvartermester Wittemack befaling om å undersøke hvor mye mannskap som kunne skaffes, og verve krigserfarne befalingsmenn. I januar 1664 utgikk det befaling om at mannskapet skulle utskrives straks. Også her var festningsarbeidene grunnen til at de ble utkalt.
Tyrkerkrigen
I 1664 skulle Frederik III som hertug av Holsten stille en kontingent til den tyske rikshær mot tyrkerne. Det ble da tatt ut to mann av hvert kompani i de hvervede regimentene, som straks hvervet nytt mannskap, slik at styrken ikke ble forminsket. Kontingenten for hertugene av Holsten (kongen av Danmark og hertugen av Holsten-Gottorp) besto av et rytterkompani, to fotkompanier og en firpundig kanon. Fotfolket ble ført av oberst Pätz, rytteriet av rittmester Vind. Det kom hjem 1665 og ble da oppløst.
Krigen med England
I 1666 kom Danmark, som var alliert med Nederlandene og Frankrike, i krig med England. Selve krigshandlingene var ubetydelige, men krigen hadde den fordel, at hæren kunne settes i bedre stand gjennom de 1 mill. riksdaler Nederlandene betalte som pengehjelp årlig. I Danmark var man derfor misfornøyde da det ble sluttet fred i Breda 21. juli 1667, for med den opphørte den nederlandske pengeforsyningen, som ikke var fullstendig betalt. Nye forviklinger førte dessuten til at hæren ble stående på krigsfot i lengre tid.
En måned før freden i Breda var nemlig Anton Günther, greve av Oldenborg og Delmenhorst, død, og hans land ble tilkjent Danmark og Gottorp. Det ble da lagt dansk og gottorps besetning i de oldenborgske festningene. Imidlertid anla hertugen av Plön sak og vant frem ved kammerretten i Speyer, men kongen hadde da alt kjøpt arveretten av ham. Det var en besetning på 926 mann danske i Oldenburg, men for å minske utgiftene, ble styrken innskrenket til 550 mann i 1669. Samtidig ble hele den danske landhæren innskrenket. I rytteriet ble kompanienes styrke forminsket fra 125 til 100 mann, og rosstjenesten ble opphevet inntil videre. I fotfolket ble kompanienes styrke forminsket med fem mann. Bare artilleriet ble styrket.
Slettestruts
Slettestruts eller struts (Struthio camelus) er verdens største nålevende fugl. Sammen med somalistruts (S. molybdophanes) utgjør de slekten strutser (Struthio) i strutsefamilien (Struthionidae). Arten er nå stedegen for Afrika.
Beskrivelse
Slettestrutsen veier omkring 90–156 kg (hanner 100–156 kg, hunner 90–110 kg). Hannene blir omkring 210–275 cm høye, hunnene omkring 175–190 cm høye. Fjærene hos hannene er for det meste svarte, og hvite ytterst på vingene og ved stjerten. To av «fingrene» på hver vinge har tydelige klør. Hunnene og unge hanner er gråbrune og hvite. Hodet og halsen er nesten nakne, med bare et tynt lag dun.
Arten er nå stedegen for Afrika, men tidligere fantes den også i Midtøsten. Slettestrutsen er en flygeudyktig art med lite hode, lang hals og en stor kropp med lange kraftige ekstremiteter tilpasset løping. Toppfarten er omkring 74 km/t, noe som også gjør den til verdens raskeste terrestriske fugl. Føttene har bare to tær hver, mens alle andre fugler har tre eller fire tær. Slettestrutsen legger også de største fugleeggene av alle nålevende fugler.
På norsk har arten gått under navnet struts, men i desember 2017 ga Norsk navnekomité for fugl den et nytt norsk navn - slettestruts.
Inndeling
Inndelingen følger HBW Alive og er i henhold til Folch et al. (2016). Fire underarter anerkjennes, hvorav en er utdødd. Tidligere ble det regnet med fem, men somalistruts (S. molybdophanes) er nå skilt ut som en selvstendig art.
Atferd
Slettestrutsen lever i nomadiske grupper på 5 til 50 fugler, som ofte lever sammen med andre gressende dyr, f.eks. antiloper og sebraer. Strutsen lever hovedsakelig av planter, den eter også insekter.
Som eneste fugl er strutsen i stand til å urinere. Urin og avføring skilles ut samtidig hos alle andre fugler, men hos strutsene foregår dette hver for seg, slik at avføringen består av små harde kuler.
Hannen blir kjønnsmoden når den er 2 til 4 år, hunnen blir kjønnsmoden omtrent 6 måneder før hannene. Hannen lager reiret, som er ei grop i bakken som er ca. 30 til 60 cm djup. Reiret, som er felles for flere hunner, kan ha 15 til 60 egg, der hvert egg i gjennomsnitt er 15 cm langt og 13 cm bredt, og veier 1,4 kg. En enkelt hunn legger gjerne mellom 4 og 10 egg. Hunnen ruger om dagen, hannen om natta. Rugeperioden er fra 35 til 45 dager.
Slettestrutsen har i mange år levert produkter til mennesket. Tidligere var strutsefjær svært populære til pynt på klesdrakter. I dag drives det oppdrett av strutser for produksjon av strutsekjøtt. Kjøttet er magert, men minner litt om oksekjøtt.
I motsetning til det mange tror, gjemmer ikke strutsen sitt eget hode i sanden når den blir redd.
Alicante
Alicante (valensiansk: Alacant, spansk: Alicante) er en by i Spania. Den er hovedstad i provinsen Alicante i den sørlige Valencia-regionen ved Middelhavet. Alicante er en viktig havneby. Befolkningen i Alicante by var 331 750 (2008), og befolkningen i Stor-Alicante er beregnet å være 757 443, noe som gjør Alicante til det åttende største byområdet i Spania.
Alicante er en av de raskest voksende byene i Spania. Økonomien er hovedsakelig basert på turisme og vinproduksjon. I tillegg til vin eksporterer byen også olivenolje og frukt. Industrien i Alicante produserer blant annet næringsmidler, lær, tekstiler og keramikk. Områdets spesialitet når det gjelder mat er turrones – nougat av honning og mandel.
Byen er hovedkvarter for EUs immaterialrettskontor.
Historie
Området rundt Alicante har vært bebodd i over 7000 år. Alicante ble grunnlagt i 324 f.Kr. av grekerne, som kalte byen Akra Leuke. I 201 f.Kr. ble byen erobret av romerne som kalte byen Lucentum. Hannibal skal ha losset sine berømte elefanter her. Mellom 718 og 1249 ble byen styrt av maurerne. Byen ble gjenerobret i 1247, og inngikk da i kongeriket Castilla, i 1305 da i kongeriket Aragón.
Økonomi
Inntil den globale resesjonen som startet i 2008, hadde Alicante vært en av de raskest voksende byene i Spania. Økningen var delvis basert på turismen rettet mot strendene i Costa Blanca, og den høye boligbyggingen som startet i 1960-årene og som høynet seg igjen sent i 1990-årene har gjort at Alicante har vokst mye. Servicetjenester og offentlig administrasjon spiller en viktig rolle i byens økonomi.
London Eye
London Eye
Informasjon om London Eye Fullt navn: London Eye Sted: London, England Ferdigstilt: 1999 Koordinater: 51.5033°N 0.1197°W Høyde: 135 meter Bredde: 120 meter Vekt: 2 100 tonn Antall kapsler: 32 Fart: 0,26 meter/sekund Kapasitet: 800 mennesker '''Tot. kostnad:''' £75 millioner
London Eye er et stort pariserhjul som ligger like ved Themsen i London. Det er Europas største pariserhjul med en høyde på 135 meter og en diameter på 120 meter. Det har 32 gondoler. London Eye åpnet i 1999 og var konstruert i anledning årtusenskiftet 1999-2000, men ble en så stor turistattraksjon at det ble stående. Det har 3,5 millioner besøkende hvert år. På en klar solskinnsdag er det mulig å se 40 kilometer i hver retning. Det tar 30 minutter for å rotere en hel runde. Hjulet stopper aldri.
Ranemsletta
Ranemsletta (eller Overhalla sentrum) er et tettsted og administrasjonssenter i Overhalla kommune i Namdalen, Trøndelag.
Tettstedet har innbyggere per 1. januar, og ligger ved elva Namsen. Her ligger middelalderkirken Ranem kirke fra 1187. Overhalla barne-og ungdomsskole ligger her; den er ungdomsskole for hele kommunen, og en av to skoler for 1.-7. klasse. Ny skole ble innviet i 2015.
Det var i 2014 en diskusjon om hvorvidt tettstedet skulle hete Overhalla eller Ranemsletta. Vegskilta som viste navnet Overhalla ble tatt ned og nye vegskilt med navnet Ranemsletta ble satt opp den 6.2.2018 etter vedtak fra Samferdselsdepartementet.
Steve Rodby
Steve Rodby (født 9. desember 1954 i Illinois, USA) er en amerikansk Grammy-vinnende bassist og produsent. Mest kjent er hans rolle som fast bassist i jazzgruppen Pat Metheny Group hvor han har vært en nøkkelperson siden 1980. Han overtok da rollen etter bassisten Mark Egan. Sammen med gruppen har han mottatt 10 Grammy-priser samt en hel del andre priser og nominasjoner.
Biografi
Steve Rodby vokste opp i Joliet, et lite sted i Will som ligger i Illinois, USA. Hans far var også musiker og jobbet som kompositør og korleder. Allerede som 10-åring hadde Rodby funnet interessen for bassgitaren, og det tok ikke lang tid før han spilte sammen med sin far på gehør da faren også var en erfaren gitarspiller. Det tok ikke lang tid før Rodby var godt kjent i musikkmiljøet, og han ble kjent med musikere som Peter Labella og Warren Benfield. Han begynte å studere musikk på Northwestern University i Illinois og fikk gjennom denne stillingen mulighet for å spille med symfoniorkestre i Chicago, da på kontrabass. Noe senere fant han ut at han heller ville spille ren jazz på utesteder, og han fikk tak i en fast stilling på den legendariske jazzklubben "The Jazz Showcase" i Chicago. Her spilte han fem ganger i uken som en improvisatorisk utvikling. Etter at han var uteksaminert fra universitetet begynte han å spille inn litt musikk i studio, men var foreløpig ikke noen etablert musiker utenfor Chicagos grenser.
Hans musikalske karriere skulle for alvor begynne da han fikk en telefon fra en tidligere venn fra korpsleir der han hadde deltatt som barn. Denne vennen var gitaristen Pat Metheny, og Rodby fikk spørsmål om han ville komme på audition for Methenys nye gruppeprosjekt som da hadde eksistert i kun få år. Steve Rodby trengte ikke vise seg mye frem før han ble tatt inn i bandet i 1980. Han overtok da posisjonen til bassisten Mark Egan som hadde jobbet på de to første albumene til gruppen. Dette medlemskapet skulle vise seg å vare til denne dag. Gruppens arbeid ble varig, og Steve Rodby har spilt på over 15 album med gruppen, derav albumene tilsammen har solgt over en million kopier. Han har sammen med gruppen vunnet 10 Grammy awards, og har blitt omtalt som en unik og oppfinnsom bassist. På siden har også Rodby fungert som innleid studiomusiker på en hel del album og som produsent på mye eget materiale. Han har fått jobbe med blant annet Joe Henderson og Tony Bennett og har fått en status som kjent bassist i jazzmiljøet, men også som musiker og produsent i mye annen type musikk. Han forklarer selv at musikk er interessant nesten uansett sjanger, måte, stil og art.
Diskografi
Steve Rodby har brukt det meste av sin musikalske karriere på å spille bass, men har også vært produsent for en del innspillinger han selv har vært med på som musiker. Han har helt klart brukt mest tid på sitt bidrag til gruppen, men har også vært med på andre prosjekter med både jazzmusikere og artister innenfor andre sjangere. Nedenfor er listet noen av de best solgte albumene han har vært med på.
Elena av Spania
Elena, hertuginne av Lugo (Elena María Isabel Dominica de los Silos de Borbón y de Grecia de Marichalar) (født 20. desember 1963 i Madrid) er infanta (prinsesse) av Spania. Hun er eldste datter av kong Juan Carlos og dronning Sofia, og søster av kong Felipe VI av Spania og prinsesse Cristina. Prinsessen tituleres Hennes Kongelige Høyhet og tiltales som Deres Kongelige Høyhet.
18. mars 1995 giftet Elena seg med Jaime de Marichalar y Sáenz de Tejada i Sevilla. Han fikk tittelen hertug av Lugo, og Elena ble dermed hertuginne av Lugo. Ekteskapet ble oppløst ved skilsmisse 21. januar 2010. Jaime de Marichalar mistet da sine titler og tiltaleformer, mens prinsessen fortsatt har hertuginnetittel.
Hertugparet fikk barn:
Infanta Elena er nummer fire i arverekken til den spanske tronen, etter sin bror og hans to døtre.
Elena er innehaver av storkors av St. Olavs Orden.
Frank Irons
Francis Cleveland «Frank» Irons (født 23. mars 1886 i Des Moines, Iowa, død 19. juni 1942) var en amerikansk friidrettsutøver.
I OL 1908 deltok Irons i fire disipliner. Den eneste medaljen kom i lengdehopp. der han vant med resultatet 7,48, nesten førti centimeter foran nestemann. I tresteg kom han på sekstendeplass.
Grovsnus
Grovsnus er et grovkornet snusmerke med ren tobakkssmak som produseres og markedsføres av Swedish Match. Grovsnus ble for første gang lansert på det svenske markedet i 1915, og er i dag Sveriges 3. mest solgte snusmerke. Snusmerket har sitt opprinnelse i 1800-tallets Norrland. Høsten 2007 ble designet på alle variantene endret, for å skille de ulike produktene.
Vekterskolen
Vekterskolen er vaktbransjens egen utdanningsinstitusjon. Norsk Arbeidsmandsforbund (NAF) og Servicebedriftens Landsforening (SBL) dannet Vekterskolen sammen med de største norske vaktselskapene i 2004. Vekterskolens oppgave er å sikre en enhetlig opplæring av vektere, uavhengig av hvilket vaktselskap de kommer fra.
'''Vekterskolen ble nedlagt 1. april 2011.''' Vekterskolens oppgave var å sikre en enhetlig opplæring av vektere for å møte allmennhetens og bransjens behov for økt kompetanse og kvalitet, samt gi alle vektere en felles moderne og kvalifisert yrkesutdannelse.
Skadevare
Skadevare (fra engelsk malicious software, «malware») er ondsinnet eller skadlig programvare. Eksempler på malware er datavirus, ormer, trojanere, spionvare, adware, løsepengevirus, backdoors, rootkit og keyloggere.
Greyware (gråvare) brukes om ondsinnet programvare eller kode som er konkludert med å falle i den grå sonen mellom normal programvare og et virus. Greyware er et term for all annet ondsinnet programvare eller kode som adware, spyware, trackware eller annet ondtsinnet shareware faller under.
Benito Martínez
Benito Martínez Abrogan (født 19. juni 1880?, død 11. oktober 2006) var en kubaner som hevdet han var verdens eldste levende person. Han påstod at han ble født 19. juni 1880 i nærheten av Cavaillon på Haiti, men hadde ingen dokumenter som kunne bevise det.
Kubanske myndigheter sendte representanter til Haiti for å undersøke, men kunne ikke avdekke noes om kunne bekrefte eller avkrefte påstandene. Kubansk helsepersonell uttalte at han var minst 119 år da han døde, men hvordan de kom frem til denne alderen ble aldri offentliggjort.
SRAM Corporation
SRAM Corporation er et amerikansk konsern i sportsbransjen og en ledende produsent og markedsfører av sykkelkomponenter. Virksomheten var opprinnelig sentrert rundt ett produkt, Grip Shift derailleur-girskifteren. Gjennom oppkjøp og organisk vekst er produktporteføljen utvidet betraktelig. I 1997 gjennomførte konsernet et oppkjøp av navgir-avdelingen til Sachs fra Mannesmann, og i 2002 overtok de demperpioneren RockShox, Inc.. SRAM har fabrikker i Europa, Nord-Amerika og Asia. I 2008 investerte Lehman Brothers Merchant Banking 200 millioner dollar i selskapet for en 40% andel. Den 12. mai 2011 annonserte selskapet at den hadde til hensikt å reise opptil 300 millioner dollar i en børsnotering.
Oppstart
Selskapet ble stiftet i Chicago i 1987 av Stan R. Day Jr., Sam Patterson (produktdesigner som designet Grip Shift) og to andre bekjente. Day samlet sammen en gruppe investorer i løpet av sommeren 1987 og satte opp et kontor i inkubatoren Fulton-Carroll drevet av the Industrial Council of Northwest Chicago. Innen utgangen av 1988 var om lag et dusin medarbeidere ansatt, enkelte fra Days tidligere arbeidsgiver Molex. Day ble daglig leder og Patterson leder for forskning og utvikling. Selskapet ble registrert som OLLO Sykkel Components, Inc., men navnet ble endret et par måneder senere.
SRAM er angivelig et akronym bestående av navnene til grunnleggerne Scott, Ray, and Sam, hvor Ray er mellomnavnet til adm dir Stan Day.
Forlik med Shimano
Den store konkurrenten Shimano hadde 85 prosent markedsandel innen komponentsegmentet. I 1990 saksøkte SRAM selskapet for urettferdig forretningspraksis, da Shimano tilbød sykkelprodusenter en 15 prosents rabatt for å spesifisere sykler med komplett Shimano-drivverket. Få selskaper i den svært konkurransepregede sykkelbransjen var villige til å avkall på en slik rabatt for å spesifisere SRAMs Grip Shift. Saken ble løst ved forlik og SRAM mottok i 1991 en uspesifisert sum fra Shimano, estimert mellom 3 og 5 millioner dollar. Enda viktigere vant selskapet retten til å konkurrere i det lukrative OEM-segmentet.
Oppkjøp
I november 1997 kjøpte SRAM navgirprodusenten Sachs, et selskap med 1 250 ansatte og $125 millioner i inntekter, fra Mannesmann Sachs AG, et datterselskap av det tyske telekom-konsernet Mannesmann AG. Sachs var etablert i 1895, og spesialiserte seg i segmenter som var nye forretningsområder for SRAM, navgir og sykkelkjeder.
I 2002 kjøpte SRAM RockShox. Senere kjøpte de bremseprodusenten Avid, krankprodusenten Truvativ og hjulprodusenten Zipp. SRAM ble med dette en leverandør til rammeprodusentene av tilnærmet alle komponenter nødvendig for å bygge komplette sykler.
Arbeidsuke
En arbeidsuke er hvor mye man arbeider i løpet av én uke. Vanlige arbeidsdager er fra mandag til fredag. I Norge er én arbeidsuke maksimalt 40 timer etter loven, men nede i 37,5 timer eller mindre gjennom tariffavtale eller lokale avtaler mellom organisasjoner og arbeidsgivere.
SRAM Corporation
Investering av Lehman og Armstrong
I 2008 kjøpte private equity-armen til Lehman Brothers en minoritetsandel i selskapet. SRAM forventet omsetning på $500 millioner for 2008. Lehman investerte $200 millioner for en andel på 40%. The Wall Street Journal rapporterte samtidig at Lance Armstrong, en profesjonell landeveisrytter og syv ganger vinner av Tour de France, som en del av investeringsavtalen med Lehman, investerer flere millioner dollar av sine private midler i SRAM.
Arbeidsuke
I ungdomsskolen har elevene en utplasseringsordning som kalles Arbeidsuke. Gjennom denne ordningen jobber de hos en bedrift/firma i én uke, for å få et innblikk i hvordan arbeidslivet er, og lærer også om jobbsøking. Elevene får som oftest ikke lønn, men de kan ta imot penger hvis bedriften/firmaet gir dem det.
SRAM Corporation
Investering av Lehman og Armstrong
Day er pr. 2010 fremdeles administrerende direktør og styreformann i konsernet.
Merkenavn
Konsernet har kjøpt en rekke selskaper for være istand til å tilby et komplett sett komponenter. Dette i stedet for å utvikle produktene selv. Selskaper de har kjøpt og konvertert til interne merkenavn under SRAM-paraplyen inkluderer Rockshox, Truvativ, Sachs, Avid og Zipp.
SRAM: Komponentgrupper
Under SRAM-merkenavnet leverer konsernet derailleur-girsystem og tilhørende komponenter såsom derailleur-girskiftere, kjeder, kranksett, med mer.
I produktporteføljen er det pr. 2010 følgende fire landeveisgrupper (i synkende prisnivå): I produktporteføljen er det videre syv terrengsykkel-grupper:
Strandsone
Dersom det ikke er gitt byggetillatelse er det ulovlig å bygge i strandsonen. Forbedring og restaurering av eksisterende eiendommer har ofte mindre klare regler, noe som fører til mye debatt i lokalpolitikk. Men dette får mindre oppmerksomhet fordi forbedring sjelden oppfattes som sjenerende av allmennheten.
SRAM Corporation
RockShox
RockShox produserer dempergafler for terrengsykler og andre sykler.
Strandsone
Privat eiendom i strandsonen deles opp i utmark og innmark. I utmark er det alminnelig ferdselsrett. I innmark kan det i enkelte tilfelle være begrenset rett til ferdsel basert på lokale forhold, sedvane og hevd.
SRAM Corporation
Konkurranseresultater
I 2009 vant Alberto Contador Tour de France på en sykkel med SRAM Red komponentgruppe. Dette var den første seier av Tour de France for SRAM.
Myklebostad (Steigen)
Myklebostad (også Leinesfjorden) er administrasjonssenteret i Steigen kommune i Nordland.
Stedet ligger ved den indre delen av Leinesfjorden, mellom fjordarmene Saursfjorden og Botnfjorden. Leinesfjord har blant annet barne- og ungdomsskole, barnehage, samfunnshus, vertshus og bensinstasjon. En avdeling av Knut Hamsun videregående skole i Hamarøy ligger i Leinesfjord.
Leinesfjord kapell ligger på Pinstranda om lag 1,5 kilometer sørøst for Leinesfjord.
Leinesfjord har veiforbindelse via fylkesvei 835 til europavei 6 ved Tømmerneset i Hamarøy. (Sør)østover går veien til Nordfold.
Cino e Lillo Del Duca
Stadio Cino e Lillo Del Duca er hjemmebanen til det italienske fotballaget Ascoli Calcio 1898. Stadionet ble bygget i 1962 og har en kapasitet på 20 000 tilskuere.
Riksteatret
Riksteatret er et norsk, statlig turnéteater som tilbyr scenekunst til publikum over hele Norge. Riksteatret er eid av Kulturdepartementet. Teatersjef siden april 2020 er Arne Nøst.
Islands kvinnelandslag i fotball
Den første gangen var EM i 1995, da Island kom til kvartfinalene, men tapte begge kvartfinalekampene 1-2 mot England. I kvalifiseringen til EM i 2009 endte Island på andreplass, tre poeng bak Frankrike etter at Island tapte mot nettopp Frankrike i siste kamp. Det var imidlertid det noe overraskende tapet for Slovenia som ødela for Island, som ellers ville ha kommet forbi Frankrike på innbyrdes oppgjør. Imidlertid fikk det liten betydning, ettersom Island vant omspillskampen sin mot Irland med tilsammen 4-1. Det er imidlertid ikke første gangen Island har spilt omspill, men Islands omspillsmotstandere har vært Norge og Tyskland, to av verdens beste lag. Det var derfor ikke uten ironi at Island i EM i 2009 endte i gruppe med Norge, Tyskland og Frankrike. Island gikk ut med tre tap, med ett mål for Norge og Tyskland, og med to for Frankrike.
Riksteatret
Historie
Den første teatersjefen het Fritz von der Lippe. Det var han som lanserte "Riksteatret - hele landets teater" som teatrets motto.
Islands kvinnelandslag i fotball
Island har stort sett tilhørt det øvre midtsjiktet av europeisk landslagsfotball for kvinner, og da UEFA delte inn landslagene i to nivåer, bar Island i det øverste nivået, klasse A. Island måtte bare én gang spille kvalifisering om plassen i gruppe A, mot Romania. Island avgjorde med en 8-0-seier hjemme.
Benito Martinez
Benito Martinez er navnet til flere personer;
Islands kvinnelandslag i fotball
I Islands kvalifisering til VM i 2011 kom de nok en gang i pulje med Frankrike, og nok en gang slo de samtlige andre lag. Denne gangen tapte imidlertid Island begge kampene mot Frankrike, og endte på andreplass. Imidlertid har Island etablert seg i toppen i Europa, og lå ved FIFA-rankingen i september 2010 på niendeplass i Europa, foran land som Russland.
Riksteatret
Riksteatrets dukketeater
Per 2018 har Riksteatret ingen dukkespillere blant sine faste ansatte.
Spillesteder
Riksteatret spiller på store og små kulturhus over hele landet - per 2018 står om lag 70 ulike kulturhus på teatrets turnékart. Teatrets mål er å sørge for en best mulig geografisk spredning av spillesteder og at alle landets fylker skal ha flere scener som får besøk. Med noen unntak skal publikum ha mindre enn én times reisetid til nærmeste spillested.
På hvert nye sted turnébussen ankommer, rigges scenen av Riksteatrets tekniske stab, forestillingen fremføres én gang, og så reiser turnébussen videre til neste sted. Ensemblet har bare spillefri én dag i uken mens de er på turné. Hvert år tilbakelegger Riksteatrets turnébusser mer enn 130 000 km på landeveien, og hvert år har staben til sammen mer enn 8000 hotellovernattinger. Det kan være opptil seks ulike oppsetninger på turné samtidig, og i løpet av ett år vil mellom 12 og 14 ulike produksjoner være på turné for Riksteatret.
Stab
Riksteatret har om lag 80 fast ansatte medarbeidere (per 2018). Disse medarbeiderne fordeler seg på 27 ulike faggrupper. I tillegg engasjerer teatret frilansere til de ulike oppsetningene; det dreier seg om om lag 200 frilansere i året. Riksteatret er organisert som et prosjektteater. Hver produksjon ledes av en produsent.
Figurteater
Riksteatret har en lang tradisjon med å lage dukke- og figurteaterforestillinger både for barn og voksne. Teatret har solid kompetanse med dukkemakere og figurteaterskuespillere med lang erfaring. I løpet av de senere årene har Riksteatret samarbeidet tett med sentrale aktører som blant andre Oslo Nye Teater, Figurteatret i Nordland, Wakka Wakka Productions og Duda Paiva Company. Riksteatrets ambisjon er å videreutvikle denne teaterformen, som har fått en fornyet interesse både nasjonalt og internasjonalt.
Virksomheten i Nydalen
Produksjon og prøver foregår i moderne lokaler i Nydalen, som er et gammelt industriområde ved Akerselva i Oslo. Lokalene i Nydalen rommer Riksteatrets prøvescener, «Store Gull» (300 seter) og «Lille Gull» (120 seter), hvor teatret presenterer forestillinger for publikum og presse før turnéstart. I Nydalen har Riksteatret også verksteder, administrasjon og kunstnerisk ledelse. Per 2018 har Riksteatret også et verksted på Brobekk i Oslo sammen med Nationaltheatret.
Wimbledon-turneringen 1977
Wimbledon-turneringen 1977
Liste over greske jupitertrojanere
Dette er en liste over greske jupitertrojanere som går i bane rundt solen i det førende L4 Lagrange-punktet 60° før planeten Jupiter, i den samme banen som planeten. De har derfor samme omløpstid som planeten.
Alle asteroidene i dette punktet har fått navn fra den greske siden i trojanerkrigen. Unntaket er 624 Hektor som fikk navnet sitt før denne navnekonvensjonen trådte i kraft. På samme måte har 617 Patroclus fått et gresk navn selv om den ligger i det trojanske L5 Lagrange-punktet.
Aabybro kommune
Aabybro kommune var inntil 1. januar 2007 en kommune i Nordjyllands amt i Danmark.
Under Kommunalreformen (2007) ble den slått sammen med sammen med Brovst kommune, Fjerritslev kommune og Pandrup kommune til Jammerbugt kommune. Denne kommunen har et areal på 863 km² og 38 864 (2005) innbyggere. Den nye kommunen faller under den nye regionen kalt Region Nordjylland.
Norges hemmelige krigere
Norges hemmelige krigere er en bok skrevet av Tom Bakkeli i 2007.
Porter Goss
Porter Johnston Goss (født 26. november 1938) er en amerikansk politiker og tidligere direktør for etterretningstjenesten CIA. Han har selv tidligere vært en CIA-agent. Han ble rekruttert av organisasjonen da han studerte på Yale University i 1960. Han var aktiv til begynnelsen av 1970-tallet. Lite er kjent om hans arbeid innenfor organisasjonen, bortsett fra at han har arbeidet i operasjoner rettet mot Cuba. Han gikk av som leder for CIA 5. mai 2006. Han ble etterfulgt av Michael Hayden.
Turt
Turt (Cicerbita alpina) er en flerårig plante i kurvplantefamilien som kan bli opp til 2 meter høy med blå-fiolette, sjelden kvite blomster i kurver. Den vokser i høgstaudeeng/-skog på fuktig næringsrik mark (fjell- og skoglier ) og er vanlig i store deler av Norge. Brunbjørn i Skandinavia beiter på turt om våren og tidlig om sommeren. I denne sesongen er det en av dens viktigste næringskilder. Måten den river av toppen på slike urter er et viktig sportegn. Elg og hjort beiter også på den. Til og med folk har nyttet seg av næringsverdien, gjerne til å drøye eller smaksette supper, grøt eller reinmelk. Den har neppe vært betraktet som noen delikatesse i fersk tilstand, siden den er nokså bitter og besk i smaken. Ifølge presten Hans Jacob Willes beskrivelser av Telemark, skal turt som vokser i fjellet være bedre enn den som vokser i lia, og margen av stekte stilker skal «smake delicat».
Bjugn (tettsted)
Bjugn (tidligere Botngård) er et tettsted i Ørland kommune i Trøndelag. Tettstedet var tidligere administrasjonssenteret i Bjugn kommune og fra og med 1. januar 2020 administrasjonssenter for Ørland kommune. Bjugn ligger innerst i Bjugnfjorden på Fosen, midt i Ørland kommune. Tettstedet hadde innbyggere per 1. januar.
I forbindelse med Kommunereformen ble det vedtatt at Bjugn kommune og Ørland kommune skulle slås sammen fra 1. januar 2020, til en ny kommune som skulle hete Ørland kommune. Den nye kommunen skulle ha Botngård – som skiftet navn til Bjugn – som administrasjonssenter.
Samfunn
Bjugn er et handelssted med dagligvarebutikker som Coop Extra, Kiwi og REMA 1000, i tillegg til bank, apotek, hotell, frisører, kafeer og spisesteder.
Det er flere bedrifter som har kontorer i Bjugn, blant annet Fosenkraft, Rambøll og Fosenhus.
Fosenhallen er en innendørs skøytebane med muligheter for lengdeløp på skøyter, ishockey, kunstløp, curling og en 7-er fotballbane.
Botngård skole og Fosen videregående skole ligger i Botngård.
Navnet
Bjugn som tettsted og administrasjonssenter, da under navnet Botngård, skriver seg fra kommunereformen i 1964 der kommunene Jøssund, Nes, Bjugn og nordlige deler av Stjørna ble slått sammen til Bjugn kommune. I 2019 ble navnet endret fra Botngård til Bjugn i sammenheng med sammenslåing av de tidligere Ørland og Bjugn kommuner 1. januar 2020.
Ennepe
Ennepe er en elv nord i Sauerland i Nordrhein-Westfalen og en av sideelvene til Volme fra venstre med en lengde på 42 kilometer. Elven har sitt utspring i Märkischer Kreis sørøst for Halver i en høyde på 425 meter over havet, og renner mot Ennepetalsperre. Elven renner gjennom Gevelsberg og Hagen-Haspe, for så å renne videre inn i Hagen der den munner ut i Volme.
Elven er for øvrig delvis kanalisert. I førindustriell tid ble det bygget vannmøller langs elven, og på 1800- og 1900-tallet ble det også bygget jernverk langs elven.
Feller Bach
Feller Bach er en elv i Rheinland-Pfalz i Tyskland og en av sideelvene til Mosel fra høyre med en lengde på underkant av 17 kilometer. Elven har sitt utspring i Hunsrückfjellene og renner gjennom landsbyene Lorscheid (Verbandsgemeinde Ruwer), Fell og Riol (Verbandsgemeinde Schweich). Feller Bach munner ut i Mosel i Riol.
Vardøya naturreservat
Vardøya naturreservat ligger i Herøy kommune i Nordland. Naturreservatet omfatter en del av Vardøya, samt noen holmer sør for øya. Området har et areal på 1 433 da, hvorav 614 da sjøareal. Området er vernet for å ivareta et verdifullt kystområde, med det naturlig tilknyttede plante- og dyreliv. Planetartene er representative både for strandeng (særlig brakkvannseng) og for tangstrand. Her vokser blant annet småhavgras og saftmelde.
EM i turn for menn 1983
Det 15. europamesterskapet i turn for herrer ble arrangert i Varna i Bulgaria i 1983.
Apple Remote
Apple Remote er en liten fjernkontroll som følger med Apple TV og også selges separat. Den kommuniserer med alle nyere Macintosh-maskiner med innebygd infrarød mottager, og er også kompatibel med Apple TV og iPod Hi-Fi. Den ble opprinnelig designet for Front Row, som er det innebygde mediesenteret i Mac OS X.
Software
Det er hovedsakelig Front Row, iTunes, iPhoto og QuickTime som benytter Apple Remote, men det kommer stadig flere programmer til Mac som også har støtte for fjernkontrollen. Programmer som Remote Buddy, VLC og Mediacentral er eksempler på dette.
Gilles Deleuze
Gilles Deleuze (født 18. januar 1925 i Paris i Frankrike, død 4. november 1995 samme sted) var en fransk filosof.
Deleuze var professor ved Université Paris 8 Vincennes-Saint-Denis.
Han var allsidig og eklektisk i sin produksjon av filosofiske og politologiske verker, for det meste vedrørende hans egne verditeoretiske, metafysiske og epistemologiske teorier. Men han skrev også mange monografier om for eksempel Spinoza, Leibniz, Hume, Kant, Nietzsche, Bergson og Foucault. Fra 1960-årene og fremover skrev Deleuze også mange innflytelserike verker om film, litteratur og kunst.
Gilles Deleuze avled for egen hånd etter lengre tids lungesykdom.
Plymouth Rock
Plymouth Rock kan vise til:
Augusto Silj
Augusto Silj (født 9. juli 1846 i Calcara di Visso nær Norcia i Italia, død 27. februar 1926 i Roma) var en italiensk kardinal, og var prefekt for Signatura Apostolica 1920–1926.
Han ble kreert til kardinal av pave Benedikt XV i 1919, med Santa Cecilia som tittelkirke.
Han deltok ved konklavet 1922 som valgte pave Pius XI.
Campbellerne
Campbellerne (full tittel: Campbellerne eller Den hjemkomne Søn) er et syngestykke i to akter skrevet av Henrik Wergeland. Til førsteoppførelsen av stykket på Christiania Theater 24. januar 1838 skrev Wergeland også prologen «Den første Gang», og til den tredje oppførelsen i februar samme år epilogen «Kristiania».
Stykket kunne imidlertid ikke spilles uten noen forandringer, og forfatteren ble derfor ved en bekjentgjørelse i Morgenbladet 7. september 1837 bedt om å søke en overenskomst med teaterdireksjonen. Stykket ble deretter spilt tre ganger, nemlig 24. januar, 28. januar og 12. februar 1838, alle ganger innledet med prologen «Den første Gang», ved siste oppførelse også ledsaget av epilogen «Kristiania». Den andre oppførelsen ga anledning til det berømte teaterslaget, «Campbellerslaget». Inntektene av den siste oppførelsen ble gitt til forfatteren. Det var da fullt hus i teatret, og Wergeland fikk utbetalt 390 speciedaler.
For disse pengene kjøpte han en hytte i Grønlia under Ekeberg og flyttet dit. Ofte rodde han over Bjørvika og satte årene inn i en småhandel i Skippergata, der han ble kjent med datteren Amalie Sofie Bekkevold som han senere giftet seg med.
Selve stykket
Stykket er basert på «en virkelig hendelse i Skottland», som Wergeland kommenterer i programmet. Han hadde i årene forut arbeidet en del med diktene til Robert Burns, og ville flette noen av oversettelsene inn i et syngespill. Han var også inspirert av romanene til Walter Scott.
Ren Boksing
Ren Boksing er en bok om boksing skrevet av Erling Hanssen og utgitt i 1931 på J. W. Cappelens Forlag i Oslo. Boka er på 78 sider og tar for seg boksingen generelt og bokseteknikk spesielt. Både avstandsboksing og nærkamp blir behørig beskrevet. Finter og taktikk er også omtalt, det samme er dommeren og bokserens forhold til publikum.
Campbellerne
Selve stykket
Stykket foregår dels i India, dels i Skottland. Lord Campbell er stasjonert i India med datteren Lucy, som er lovet bort til lordens myndling, Sir Humphry Lowthes. Men Lucy er forelsket i kaptein William, som er med i Det ostindiske kompani sammen med broren Ben. Disse to hører også til Campbell-klanen, og da dette blir kjent, løser konflikten seg av seg selv.
Ren Boksing
Boka er rikt illustrert med sort-hvitt-bilder av de ulike støt og parader. Siste del av boken er viet bokseregler fastsatt av Det internasjonale Amatørbokseforbund (FIBA). Forordet er skrevet av bokseren Georg Antonius Brustad.
City of Aberdeen
City of Aberdeen er en av Skottlands regioner. Med unntak av kystlinjen er den omgitt på alle kanter av Aberdeenshire. Regionen har status som by (city), men inneholder flere byer og landsbyer i tillegg til selve Aberdeen. Folketallet er beregnet til 229 060 innbyggere for 2020.
Jaime de Marichalar
Jaime de Marichalar y Sáenz de Tejada (født 7. april 1963 i Pamplona) var gift med prinsesse Elena av Spania, datter av kong Juan Carlos.
Han er sønn av Amalio de Marichalar y Bruguera, Conde de Ripalda, og hans kone, Concepción Sáenz de Tejada y Fernández de Bobadilla. Han har studert økonomi og markedsføring i Madrid og Dublin, og jobbet i en årrekke i Paris. For tiden arbeider og bor han i Madrid.
3. SS-Panzergrenadier-Division «Totenkopf»
3. SS-Panzergrenadier-Division «Totenkopf» var én av de 38 divisjonene tilhørende Waffen-SS under andre verdenskrig. Før den oppnådde divisjonstatus i oktober 1939, var formasjonen kjent som Kampfgruppe Eicke etter kommandaten Theodor Eicke (1892–1943), SS-general som var aktiv i opprettelsen av konsentrasjonsleirene i det nazistiske Tyskland og var med på drapet av Ernst Röhm i 1934. Divisjonen var beryktet for sine Totenkopf-merker og det faktum at om lag en tredel av de opprinnelig innrullerte soldatene tilhørte SS-Totenkopfverbände, SS' konsentrasjonsleirvakter. SS Division Totenkopf var en av de «germanske» divisjonene i Waffen-SS; også 1. SS-Panzer-Division Leibstandarte SS Adolf Hitler, 2. SS-divisjon Das Reich og 5. SS-Panzer-Division «Wiking» var blant disse.
Jaime de Marichalar
Ekteparet fikk barn:
Buøy skole
Buøy skole er en grunnskole i Stavanger med ca. 160 elever fra 1. til 7. klasse. Det er tilsammen 38 lærere og andre ansatte på skolen, og for tiden er Nina Elise Grødem rektor.
Skolen ligger sentralt plassert på Buøy som er en øy med fastlandsforbindelse til Stavanger sentrum. Skolen disponerer et idrettsanlegg, Buøy stadion (også kalt «Hompen»), sammen med Buøy Idrettslag og har også et friområde som nærmeste nabo. Buøy skole er en av Stavangers eldste skoler med aner tilbake til 1861, bare Tasta skole er eldre. Skolen har tre bygninger: Majoren, Øybrua og Trippen – dette var også navnene på de tre bilfergene som gikk fra Stavanger sentrum til Buøy frem til det ble bygget bruer på 1970-tallet. Skolen disponerer også «Huset i skogen» (en gammel vaktmesterbolig) og Husmannsplassen, en gammel og opprinnelig husmannsplass like ved skolen.
Norsk Militært Tidsskrift
Norsk Militært Tidsskrift (NMT) er landets eldste fagtidsskrift, etablert i 1830, første utgivelse i 1831. Tidsskriftet eies av Oslo Militære Samfund, men har en fri stilling og drives redaksjonelt i henhold til redaktørplakaten.
NMT sin redaksjonelle profil legger vekt på analyserende fagstoff. Stoffområdene er sikkerhetspolitikk, totalforsvar, strategi og militære operasjoner, taktikk og ledelse samt andre forhold av interesse for Forsvaret.
Redaktør for Norsk Militært Tidsskrift er oberstløytnant Harald Høiback
Bibliografi
Norsk Militært Tidsskrift, boken om tidsskriftet 1830-1930, Oslo 1930.
Marlin
Marlin er et kvinnenavn og mannsnavn som er lite utbredt. Navnet har flere mulige opprinnelser.
Etymologi
Kvinnenavnet Marlin kan være:
Norsk Militært Tidsskrift
Bibliografi
Gjeseth, Gullow, Norsk militært tidsskrift de siste 25 år. I: Forsvaret og samfunn. Utgitt i anledning Oslo Militære samfunds 175-års jubileum 1. mars 2000, side 330-335.
Marlin
Etymologi
Marlin er også det engelske navnet på flere store fiskearter i familien Istiophoridae (seilfisker), og på fransk kan navnet assosieres til svarttrost.
Utbredelse
Marlin er et sjeldent navn. Det er mest utbredt som kvinnenavn, men i USA er Marlin mest brukt som mannsnavn. I USA var navnet mest brukt på 1930-tallet.
Kjente personer med navnet
Personene i listene er ordnet kronologisk etter fødselsår.
City of Edinburgh
City of Edinburgh er en av Skottlands regioner. Den grenser mot West Lothian, Midlothian og East Lothian. Hele regionen har status som by (city) og lieutenancy area (Stattholderskap (Skottland)|stattholderskap]]), men omfatter også flere byer og landsbyer utenom Skottlands hovedstad Edinburgh.
I sin nåværende form ble byregionen opprettet i 1996 under Loven av lokalt selvstyre av 1994 som erstatning av tidligere opplegg av byen som distriktsråd i regionen Lothian som selv hadde blitt opprettet i 1975. Imidlertid strekker historien om Edinburghs lokale styre seg langt lengre tilbake i tid. Rundt 1130 gjorde kong David I av Skottland Edinburgh til en kongelig burgh med et eget styringsråd (burgh council), basert i den kommunale bygningen Old Tolbooth, som ble etablert på 1300-tallet. Tolbooth var også Edinburghs fengsel hvor det i tillegg til fengsling, også ble utført rutinemessig fysisk avstraffelse og tortur.
Eksterne lenker
City of Edinburgh
Djuice
Djuice var et datterselskap av det norske telekommunikasjonskonsernet Telenor. Selskapet solgte forskjellige mobiltelefontjenester, og satset blant annet på å distribuere musikkopptak via mobiltelefoner. I mars 2017 avviklet Telenor merkenavnet Djuice og overførte kundene til Telenor Mobil.
Historie
Djuice ble opprettet som Telenors ungdomssatsing i år 2000. 2. mars 2017 ble Djuice Norge slått sammen med Telenor, og kundene ble overført til Telenor. Internasjonalt har Djuice i virksomhet i Ungarn (fra 2003), Bangladesh (fra 2005), Montenegro (fra 2008), Pakistan (fra 2006), Sverige og Ukraina (fra 2003). Operatøren hadde også drift i Malaysia, New Zealand og Thailand, men har siden trukket seg helt ut.
Bangladesh
Djuice ble lansert i Bangladesh av Grameenphone 14. april 2005, det vil si på den bengalske nyttårsaften. Før to år hadde passert i Bangladesh hadde selskapet nådd 2 millioner abonnenter.
Djuice Bangladesh var sponsor for et talentprogram for rockeband kalt dRockstars.
Fils
Fils er en elv i Baden-Württemberg i Tyskland og en av sideelvene til Neckar fra høyre med en lengde på 63 kilometer. Elven har sitt utspring i Schwabisk Alb nær Wiesensteig og renner gjennom Geislingen og Göppingen før den munner ut i Neckar ved Plochingen, øst for Stuttgart. På grunn av vannet Neckar får fra Fils er den framkommelig fra dette punktet.
Fotballklubben Lofoten
Fotballklubben Lofoten (stiftet 10. desember 1992) er en norsk fotballklubb fra Lofoten i Nordland, som ble til da A-lagene til Svolvær og Kabelvåg ble slått sammen. Lofotens hjemmebane er Kabelvåg stadion i Kabelvåg.